title: "Engelsk Kiino (S\u00f6l)"
text: "Dat Engelsk Kiino es en Bechning fan 1953, wat di Engelsk \"Bisatsungsmacht\" \u00fcp't Areaal fan di Militeer-Flugplaats becht heer.\nDi D\u00fctsk Bundsweer heer dit \u00f6n't Jaar 1961 aurnomen, en bit hent\u00f6 1980 k\u00fcr diar Filmi \u00f6nluket uur.\nDa waar me di Kiinobidreft \u0101phualen, man em k\u00fcr diarbenen jit wat biluki, wan en Projektor diarhen braacht uur.\n\nSenerli es \u00f6n des Bechning, dat diarbenen uk en B\u00fc\u00fcni me en Orkestergraav diarfuar es.\n\nSent 2005 uur dat H\u00fcs ek muar n\u00fctet, aurdat di Bundsweer fan S\u00f6l wechgingen es.\n\nTeenkstair of dach ek?\n\nDat Engelsk Kiino st\u00f6n sent 2007 \u00f6ner Teenkstairensk\u00fc\u00fcl\n\nDi Gimiindi wil likert des en uk di Halen 25 en 28 wechriiv, dat em \"\u00d6kopunkti\" me't Renaturiarin forkoopi k\u00fcr. Bi di Halen 25 en 28 waar ofstemet, dit Engelsk Kiino waar twesken 2013 en 2017 wechrewen.\n\nSkelter\n\nB\u00fcten\n\nBenen\n\nT\u00f6hopfaating fan di Biskriiwing\nDat L\u00f6nsamt fuar Teenkstairen meent, dat et en Bechning sa \u00fcs dat Engelsk Kiino \u00fcp S\u00f6l bluat jens \u00f6n Sleeswig Holstiin jeft.\nDit hinget me di forskeligst Taachten t\u00f6hop.\nDi Teenkstairenpleeger heer (\u00fcp D\u00fctsk) \u0101pskrewen, wat aur ditdiar Bechning senerlig es, en hurom dit ek ofrewen uur skel.\n\nDat Engelsk Kiino\n\nB\u00fcten\nwan em dat Engelsk Kiino fan boowen biluket, da sjocht et \u00fct \u00fcs en \"T\". Dat Bechning heer en lung Saal, en diarfuar staant en Twertdiil me tau Laagen, hur em iingair.\nFuar des Diil fan't Bechning es en Fuarplaats, wat hooger liit \u00fcs dit wat trinjom es. Rochts en lefts fan des Plaats sen stiinern Kwaaders t\u00f6 bilukin.\nT\u00f6 biiring Siren fan di Trap wat diar hen giar, sen litj St\u00f6lpen henbecht uuren.\n\nSaaldiil\nDi Saal es ek j\u00fcst sa breer \u00fcs dat Twert- of Haurbechning. Diarom es uk en gurt Forskel t\u00f6 des t\u00f6 bilukin, en dit kumt uk, aurdat didiar Iingangsdiil fan Ruar Stiiner becht es.\n\nDi Saaldiil es muar me Zementpots maaket. \u00d6n ark Sir sen man soowen Stripen fan Ruarstiin iinbecht, wan fan boowen t\u00f6 \u00f6nern gung (Ruarstiin-Liseeni).\nDiarom sjocht des Diil wat kuurter \u00fct \u00fcs di es.\n\nTwerkdiil\nAur di gurt, debelt D\u00fc\u00fcren (\"Iingangsportaal\") giar en Taak hen, wat frii drait. Des jeft dat Bechning en senerlig Lechthair.\nAur des \"Flocht-Taak\" giar en Reeg fan fjuur Wininger langs, wat di Breerhair en bet hent\u00f6 boowen streekt, sa dat dat Hiili wat wuchtiger \u00fctsjocht.\n\n\u00d6n des Reeg fan Wininger sen fuar't Miist uk Ruarstiiner t\u00f6 se, man diartwesken sen Stripen fan Zementpots maaket.\nEm skul beeter sii, dat diar Ruarstiiner en bet \u00fct di Wuch luki en aurpotset sen, sa dat et Liseenen uur.\nFan des Stripen sj\u00fc\u00fcnt dit hiili Bechning \u00fcs t\u00f6hophingend, wat man dach aktsentuiaret \u00fctsjocht.\n\u00d6ner di Winiger sen jit sa \"Boloogen\", wat noch di Meening fan Moderniteet \u00f6n di 50er Jaaren weegi.\n\nBenen\n\nIingangshali\nWan em iin \u00f6n't Engelsk Kiino gair, da trapet em \u00f6n \"Solnhofener\" B\u00f6\u00f6rtstiiner.\nUk fan benen es alis me Ruarstiiner m\u00fc\u00fcret. En Diil es iin \u00f6n di Iingangshali aurpotset en \u00f6nstreeken, dat et en bet leechter uur. Des jeft uk des R\u00fcm en senerk Struktuur.\nBit\u00f6 di Iingangshali fent em H\u00fcsjis en di Trapen, wat hent\u00f6 di forskelig Technik- en Laagerr\u00fcmen gung.\n\n\u00dcs \u00f6n ark Kiino sen uk jir (tau) Kasen t\u00f6 finj. Senerk aur des es, dat diar jit di ual Skiiwen me di \"Snakiklapen\", \u00fcs jerer me Zellophan, iinbecht sen.\n\nSaal \nBisirs fan di Iingang giar't da lefts en rochts d\u00f6\u00f6r gurt D\u00fc\u00fcren iin \u00f6n di Saal. Di B\u00f6\u00f6rt \u00f6n di Saal giar fan achtern naa fuarn en bet dial.\nLefts en rochts sen Bl\u00f6ki fan Klapst\u00f6\u00f6lern t\u00f6 bilukin; \u00f6n di Meren ken em langslaap.\nTemelk \u00fcp di hualev Wai fan achtern naa fuarn es en Twerkgang, hur em lefts en rochts d\u00f6\u00f6r iirsern Nuard\u00fc\u00fcren \u00fctlaap ken, wan't t\u00f6'n Bisp\u00f6l brent.\n\nB\u00fc\u00fcni\nTau Trapen gung trinjom di Siren fan di Orkestergraav hent\u00f6 di B\u00fc\u00fcni. Fuar di Orkestergraav, wat twerk t\u00f6 di B\u00fc\u00fcni giar, jeft et Buurter, wat em diaraur henlii ken.\nDit maaket et m\u00f6\u00f6gelk, dat Kiino uk \u00fcs Teaater of Konserthali t\u00f6 bin\u00fcti.\n\nAchter di B\u00fc\u00fcni es jit en Twertdiil, hu em jerer \u00fc\u0111er Klua\u0111er \u00f6nfo k\u00fcr en \u00fcp H\u00fcsji gung. Des Diil es man \u00f6n't Jaar 1988 t\u00f6 en Sauna ombecht uuren.\n\nBechningshistoorii\nDat Engelsk Kiino uur 1953 fan di Royal Airforce becht, wat di Militeerflugplaats bin\u00fcteti.\nDat, wat diar iinbecht wiar, sa \u00fcs uk di Forklua\u0111ing fan di Wuchen of di Fuarhangen fan di B\u00fc\u00fcni en di Kasenr\u00fcmen, wiar \u00f6n't Jaar 2007 fuar't Miist alis sa \u00fcs dit becht uuren wiar.\nSenerk des es deling noch sa gur \u00fcs ek muar t\u00f6 fo.\n\nHur \"Leewent\" iin \u00f6n dit Kiino k\u0101m\nEn Stifting wiar't, wat me di Taacht bigent uur, dat we\u0111er muar Plaats fuar di S\u00f6lringer \u00fcp S\u00f6l f\u00fcnen uur skel.\n\nHat wiar mesken s\u00f6ner Forloof, \u00fcs em \u00f6n di 16. fan di Septembermuun 2011 diar raaketi, man somhur wiar dach en bet Stroom iin \u00f6n't Kiino kemen, en sa k\u00fcr en Musik-Ker jaar Musik me Leecht en me di rocht Gurtemhair sp\u00f6li.\n\nNormaalerwiis es al lung bisl\u00f6ten, dat dat Kiino ofreten uur skel, aurdat me di Teenkstairensjuts-Urkundi wat ek stemi skel.\nMasi S\u00f6lringer h\u00f6\u00f6pi man dach, dat des ek pasiaret, aurdat em diar masi Saaken maaki k\u00fcr, wat \u00fc\u0111ershuar gaar ek muar giar fuar al di Baarilir.\n\nWat diarfan k\u0101m\nDi Lir, wat ditdiar Konsert maaket heer, k\u00fcr't ek let en smit me \u0101rig Uurter ee\u0111er di Gimiindi en di B\u00fc\u00fcrf\u00f6\u00f6ger.Da Sen des aartig wat \u0101rig uuren, en di Gimiindi bisl\u00f6t en maaki dat Areaal techt.\n\nWandalismus\nHat jeft Lir, wat sii, dat di Gimiindi dit sa haa wel, dat h\u00f6m dit jens ek muar luanet en maaki dat H\u00fcs we\u0111er klaar.\nFuar \u00fc\u0111er Liren es dit hartinoch t\u00f6 bigrip, hur em \u00fc\u0111er Lirens Kraam man iinfach \u00f6nsteken maaki ken, bluat, aurdat nemen \u00fcppaset.\nBiiring k\u00fcr stemi, en jir sjocht em, hur'ling dit ee\u0111er fjuur Jaaren \u00fctsjocht:\n\nLuki uk jir\n L\u00f6nsamt fuar Teenkstairen \u00f6n Sleeswig-Holstiin\n\nTeenkstairen (S\u00f6l)\nSenerk Bechningen"